stanford-oval/wikipedia huggingface dataset:
Tove (elokuva)
Näyttelijät

| 0 | 1 | 2 |
| --- | --- | --- |
|  Alma Pöysti  | … |  Tove Jansson   |
|  Krista Kosonen  | … |  Vivica Bandler   |
|  Shanti Roney  | … |  Atos Wirtanen   |
|  Joanna Haartti  | … |  Tuulikki Pietilä   |
|  Eeva Putro  | … |  Maya Vanni   |
|  Jakob Öhrman  | … |  Sam Vanni   |
|  Robert Enckell  | … |  Viktor ”Faffan” Jansson   |
|  Kajsa Ernst  | … |  Signe ”Ham” Jansson   |
|  Wilhelm Enckell  | … |  Lars ”Lasse” Jansson   |
|  Dick Idman  | … |  Erik von Frenckell   |
|  Simon Häger  | … |  Kurt Bandler   |
|  Lidia Taavitsainen  | … |  Irja Koskinen   |
|  Liisi Tandefelt  | … |  Janssonin vuokranantaja   |
|  Emma Klingenberg  | … |  Maj-Lis Wirtanen   |
|  Allan Mõttus  | … |  arkkitehti   |
|  Jonathan Hutchings  | … |  Evening Newsin päätoimittaja   |
|  Paavo Järvenpää  | … |  Göran Schildt   |
|  Sara Soulié  | … |  Coco   |
Alma Pöysti on esittänyt Tove Janssonia myös teatterissa.
Arvosteluja

| 0 | 1 | 2 |
| --- | --- | --- |
Helsingin Sanomat Juho Typpö: 
Hufvudstadsbladet Martina Moliis-Mellberg:
Sonkajärven terveyskeskus

| Sonkajärven terveyskeskus |
| --- | --- |

Osoite:  Taivallahdentie 4, 74300 Sonkajärvi
Sijainti:  Sonkajärvi
Koordinaatit:  63.67064°N, 27.52427°E
Käyttäjä:  Pohjois-Savon hyvinvointialue
Sonkajärven terveyskeskus, Vastaanotot
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sonkajärven terveyskeskus on Sonkajärven kunnassa Pohjois-Savossa, Pohjois-Savon hyvinvointialueen  ylläpitämä julkisen palvelun terveyskeskus. Terveyskeskusta remontoitiin esimerkiksi kesällä 2019.
Aiheesta muualla

Sairaanhoitajan/terveyskeskuslääkärin vastaanotto (Arkistoitu – Internet Archive) (ylasavonsote.fi)
Irlannin puolustusministeriö

| Irlannin puolustusministeriö An Roinn Cosanta |
| --- | --- |
 {{{kuvateksti}}}
Perustettu:  22. tammikuuta 1919
Ministeri:  Micheál Martin, puolustusministeri
Irlannin puolustusministeriö (engl. Department of Defence, iiriksi An Roinn Cosanta) on Irlannin turvallisuudesta ja puolustuksesta vastaava ministeriö. Ministeriötä johtaa Irlannin puolustusministeri, tällä hetkellä Micheál Martin.
Aiheesta muualla

Viralliset sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Department of Defence (Ireland)
Käännös suomeksi
Tony Blair

| Tony Blair |
| --- | --- |
 Blair vuonna 2010.
Yhdistyneen kuningaskunnan pääministeri
 2. toukokuuta 1997 – 27. kesäkuuta 2007  
Monarkki:  Elisabet II
Varapääministeri:  John Prescott
Edeltäjä:  John Major
Seuraaja:  Gordon Brown
Opposition johtaja
 21. heinäkuuta 1994 – 2. toukokuuta 1997  
Monarkki:  Elisabet II
Pääministeri:  John Major
Edeltäjä:  Margaret Beckett
Seuraaja:  John Major
Yhdistyneen kuningaskunnan parlamentin kansanedustaja
 9. kesäkuuta 1983 – 27. kesäkuuta 2007  
Henkilötiedot
Syntynyt: 6. toukokuuta 1953 (ikä 71)  Edinburgh, Skotlanti
Puoliso:  Cherie Blair
Tiedot
Puolue:  Työväenpuolue
Uskonto:  Roomalaiskatolinen (vuoteen 2007 anglikaani)
 Nimikirjoitus
Aiheesta muualla
institute.global
Anthony Charles Lynton ”Tony” Blair (s. 6. toukokuuta 1953 Edinburgh, Skotlanti) on brittiläinen poliitikko, joka toimi Yhdistyneen kuningaskunnan pääministerinä vuosina 1997–2007. Hän toimi Britannian työväenpuolueen puheenjohtajana vuosina 1994–2007. Hän katkaisi konservatiivipuolueen 18 vuoden mittaisen valtakauden ja johti puolueensa kolmeen peräkkäiseen vaalivoittoon. Blairia seurasi pääministerinä hänen hallituksensa valtiovarainministeri Gordon Brown.
Alkuvaiheet

Blair syntyi Edinburghissa. Hänen vanhempansa ovat Leo ja Hazel Blair. Leo Blair oli glasgow’laisen satamatyöläisen ottopoika, lakimies ja yliopiston luennoitsija. Muutaman nuoruusvuotensa Tony Blair vietti Australian Adelaidessa, jossa Leo Blair opetti oikeustiedettä yliopistossa. Perhe palasi Britanniaan 1950-luvun lopulla. Blair kävi yksityistä Choristers Schoolia ja Fettes College -sisäoppilaitosta Oxfordissa. Koulusta päästyään hän vietti vuoden Lontoossa yrittäen luoda uraa promoottorina rockmusiikin parissa. Opiskeluaikanaan hän soitti kitaraa ja lauloi yhtyeessä Ugly Rumours. Hän meni kuitenkin opiskelemaan oikeustiedettä St John's Collegessa Oxfordin yliopistossa. Hän valmistui vuonna 1975 ja sai seuraavana vuonna lakimiehenoikeudet. Hänen äitinsä kuoli hänen ollessaan yliopistossa. Tulevan vaimonsa Cherie Boothin hän tapasi harjoitteluaikoinaan.
Tony ja Cherie Blair avioituivat vuonna 1980. Heillä on neljä lasta: Euan, Nicky, Kathryn ja Leo. Cherie Blair on katolilainen ja lapsista Euan ja Nicky kävivät katolista koulua. Myös Tony Blair omaksui katolisen uskon vaimonsa myötä. Katoliseen kirkkoon hän liittyi kuitenkin vasta pääministerikautensa jälkeen ennen joulua 2007. Nuorin poika Leo (s. 20. toukokuuta 2000) on ensimmäinen istuvalle brittipääministerille syntynyt lapsi sitten 1800-luvun.
Ura pääministeriyden jälkeen

27. kesäkuuta 2007 niin sanottu Lähi-idän kvartetti nimitti Blairin Lähi-idän erityislähettilääksi. Blairin tärkeimmäksi tehtäväksi tuli vaikeuksissa olevan palestiinalaishallinnon tukeminen. Israelin ja palestiinalaisten mahdollisiin rauhanneuvotteluihin hänen ei ole tarkoitus osallistua.
Britannian entinen pääministeri on ollut menestyksekäs puhuja poistuttuaan politiikasta. Hänen arvioitiin 2009 ansainneen kahden vuoden aikana yli 15 miljoonaa puntaa. Osa ansioista on kertynyt muistelmien julkaisuoikeuksista.
Blair nimettiin myös useissa yhteyksissä vahvaksi ehdokkaaksi Euroopan unionin presidentin virkaan, kun Lissabonin sopimus oltiin saamassa vihdoin voimaan. Kotimaassaan Blairia vastustivat konservatiivit sekä muun muassa Jean-Claude Juncker.
Kritiikki

Chilcot-raportin mukaan Blair lähetti joukkoja Irakin sotaan ennen rauhanomaisten keinojen käyttämistä loppuun.
Moíres

| Moíres Μοίρες |
| --- | --- |
 Moíresin kaupunkia.
 Kunnallisyksikön sijainti
 Moíres
 Koordinaatit: 35°03′06″N, 24°52′24″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Faistós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  710701
Väkiluku (2011):  11 434
 – Kaupunki­yhdys­kunta:  6 496
 – Kaupunki:  6 379
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Moíres (kreik. Μοίρες; kath.kreik. Μοίραι, Moírai; myös Míres/Mírai) on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Μοιρών, Dimotikí Enótita Moirón) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 11 434 ja varsinaisen Moíresin kaupungin väkiluku 6 379 (vuonna 2011). Moíres on Faistóksen kunnan kuntakeskus.
Moíresin kaupunki sijaitsee Kreetan saaren keskisissä eteläosissa noin 12 kilometriä saaren etelärannikosta sisämaahan. Se on saanut nimensä, suomeksi ”Osuudet” tai ”Maapalat”, siitä, että alueelta on 1500-luvulla jaettu maata turkkilaisia Manner-Kreikasta paenneille muuttajille. Kunnallisyksikkö käsittää alueen saaren etelärannikolla. Rannikolla sijaitsee muun muassa kylä Kaloí Liménes, joka on historiallinen luonnonsatama ja nykyisin turistikohde.
Moíres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Tympákin ja Zaróksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Moíresin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Alithiní | Alithiní | 142 |
| Antiskári | Antiskári | 433 |
| Antiskári | Krigoí | 3 |
| Antiskári | Moní Apezanón (luostari) | 6 |
| Antiskári | Platiá Perámata | 84 |
| Antiskári | Tzígkounas | 53 |
| Galiá | Apólychnos | 3 |
| Galiá | Galiá | 790 |
| Galiá | Monóchoro | 12 |
| Kastélli | Kastélli | 328 |
| Kousés | Kousés | 121 |
| Kousés | Lístaros | 34 |
| Moíres | Ágios Antónios | 17 |
| Moíres | Moíres | 6 379 |
| Moíres | Sfairianá | 15 |
| Moíres | Xerokámpia | 85 |
| Péri | Péri | 71 |
| Petrokefáli | Petrokefáli | 790 |
| Pigaïdákia | Ágios Márkos | 28 |
| Pigaïdákia | Chrysóstomos | 52 |
| Pigaïdákia | Kaloí Liménes | 21 |
| Pigaïdákia | Kavoúsa | 72 |
| Pigaïdákia | Makronísi (saari) | 0 |
| Pigaïdákia | Mikronísi (saari) | 0 |
| Pigaïdákia | Odigítrian luostari (Moní Odigitrías) | 11 |
| Pigaïdákia | Pigaïdákia | 270 |
| Pigaïdákia | Tráfos (saari) | 0 |
| Pómpia | Pómpia | 1 061 |
| Roufás | Ploutí | 48 |
| Roufás | Roufás | 82 |
| Skoúrvoula | Skoúrvoula | 423 |
Yhteensä: 11 434
Aiheesta muualla

Kuvia tai muita tiedostoja aiheesta Moíres Wikimedia Commonsissa
Fourier-muunnos

Fourier-muunnos (myös Fourier’n muunnos) on matematiikassa käytetty jatkuva integraalimuunnos. Muunnosta käytetään erityisesti analyysissä differentiaaliyhtälöiden ratkaisemisessa ja signaalinkäsittelyssä erilaisiin taajuusanalyysiä vaativiin sovelluksiin. Muunnos perustuu teoreemaan, jonka mukaan mikä tahansa riittävän säännöllinen jatkuva funktio voidaan esittää sinimuotoisten funktioiden integraalina. Fourier-muunnoksella voidaan laskea näiden sinimuotoisten komponenttien amplitudi ja vaihe.
Määritelmä

Funktion  f(x)\, Fourier-muunnos  {\hat {f}}(\omega ) määritellään
missä  \omega \, on kulmataajuus. Muoto  e^{-i\omega x}\  liittyy trigonometrisiin funktioihin siten, että kompleksieksponentin määritelmä on  e^{a+ib}=e^{a}(\cos b+i\sin b)\ .
Fourier-muunnokselle on olemassa käänteismuunnos, joka määritelmän mukaiselle funktiolle on
Funktion  f(x)\, Fourier-muunnoksesta voidaan käyttää myös vaihtoehtoista merkintätapaa  {\mathcal {F}}\{f(x)\}={\hat {f}}(x). Tätä merkintää käytetään esimerkiksi differentiaalianalyysissä, jolloin halutaan selventää Fourier-muunnoksen käyttäminen jonkin muun integraalimuunnoksen sijasta. Kirjallisuudessa esiintyy usein myös eri tavoin normalisoituja variaatioita muunnoksesta. Fourier-muunnettu funktio voidaan ajatella alkuperäisen funktion esityksenä taajuustasossa. Fourier-muunnetun funktion taajuuskomponenttia  \omega \, vastaava amplitudi on
ja vaihe
Amplitudispektri antaa vaihespektriä enemmän tietoa, nähdään kaikki taajuuskomponentit ja niitä vastaavat määrät.
Fourier-muunnoksen ominaisuuksia

Olkoon  f(x)\,,  g(x)\, ja  h(x)\, integroituvia funktioita ja näitä vastaavat Fourier-muunnokset  {\hat {f}}(\xi ),  {\hat {g}}(\xi ) ja  {\hat {h}}(\xi ). Fourier-muunnoksella on seuraavat ominaisuudet .
Lineaarisuus
Siirto aikatasossa
Modulointi aikatasossa
Aikatason kääntö
Aikatason skaalaus
Konjugaatio
Konvoluutio
Ominaisfunktiot
Diskreetti Fourier-muunnos

Diskreetti Fourier-muunnos eli DFT on Fourier-muunnoksen diskreettiaikainen yleistys. Siinä signaali ajatellaan jaksolliseksi, jolloin se voidaan esittää äärellisenä Fourier'n sarjana ja integraali korvautuu summalausekkeella:
missä  f_{k}\, on  N\,:n pituinen reaali- tai kompleksiarvoinen sarja.
Vastaava käänteismuunnos on
FFT

FFT (engl. Fast Fourier Transform) eli nopea Fourier-muunnos tarkoittaa tehokasta algoritmia diskreetin Fourier-muunnoksen ja sen käänteismuunnoksen laskemiseksi. Yleisin FFT on Cooleyn–Tukeyn algoritmi, jonka tunsi jo C.F Gauss vuonna 1805 ja käytti sitä Pallas- ja Juno-asteroidien ratojen laskentaan.lähde? Työ ei ollut kovin tunnettu. Erilaisia rajoitettuja versioita kehitettiin 1800-luvulla ja 1900-luvun alkupuolella. Nykyisen maineensa FFT saavutti vuonna 1965, jolloin Cooley IBM:stä ja Tukey Princetonista osoittivat työssään algoritmin soveltuvuuden tietokoneohjelmointiin.
Jos diskreetti Fourier-muunnos lasketaan suoraan DFT:n määritelmästä, tarvittavien laskentaoperaatioiden määrä on verrannollinen näytepisteiden määrän neliöön  N^{2}\,. Sen sijaan FFT-algoritmien aikavaativuusluokka on  O(N\,\operatorname {log} \,N\,). FFT:n nopeusero verrattuna suoraan diskreetin muunnoksen määritelmästä laskemiseen muuttuu hyvin merkittäväksi, kun näytepisteiden määrä on suuri. Käytännön sovelluksissa diskreetti Fourier-muunnos lasketaankin lähes aina numeerisesti FFT:n avulla.
Käytännön sovelluksia

FFT:tä käytetään hyväksi tekniikan ja fysiikan sovelluksissa, jotka perustuvat ilmiöiden jaksollisuuden tai spektrin mittaamiseen. Tärkeitä FFT:n sovelluksia ovat esimerkiksi spektrianalyysi ja OFDM tietoliikennetekniikassa sekä kuvan rekonstruktio magneettikuvauksessa.
MP3-äänenpakkausmenetelmässä äänen spektri, eli äänisignaalin taajuustasoesitys, lasketaan käyttäen FFT:tä (muunnettu DCT) ja spektri pakataan (häviöllisesti) jättämällä pois spektrikomponentit, joiden energia on pieni. Spektriksi hajottamisesta on se etu, että eri taajuisille äänille voidaan käyttää eri tarkkuutta. Ihmisen kuulo erottaa tietyt taajuudet tarkemmin, jolloin ne voidaan pakata vähemmällä häviöllä. Purku tapahtuu käänteismuuntamalla eli syntetisoimalla spektri takaisin aikatasoon.
Terästeollisuudessa voidaan, tutkimalla valssatun nauhan paksuusprofiilia FFT:llä, löytää epäkeskeisesti hiotut valssit tai kuluneet laakerit. Laakereiden kunnon seurantajärjestelmät perustuvat usein FFT:hen.
Fourier-muunnoksen ominaisuutta modulaatio aikatasossa käytetään siirtämään signaalia taajuustasossa. Radiotekniikassa lähetettävä tai vastaanotettu signaali siirretään halutulle taajuusalueelle moduloimalla signaalia sekoitusasteessa paikallisoskillaattorin signaalilla. Myös moduloimalla esimerkiksi yksittäistä sinimuotoista signaalia aikatasossa, sen värähtelytaajuutta voidaan kasvattaa tai pienentää. Tätä ominaisuutta käytetään hyväksi äänenkäsittelyssä yksittäisen äänen sävelkorkeuden korjaamiseksilähde?. Modulointitekniikalla tuotettu sävelkorkeuden korjaus ei nopeuta tai hidasta ääniraitaa kuten alkuperäisen ääniraidan suora skaalaaminen. Toisaalta, jos se kohdistetaan samalla kertaa useampaan eritaajuiseen signaaliin, niiden taajuussuhteet muuttuvat.
Kirjallisuutta

Oppenheim, Alan V.; Willsky Alan S.; with Nawab, Syed Hamid: Signals and Systems, s. 1–957.  Prentice-Hall Signal Processing Series, 1997 (1983).  ISBN 0-13-651175-9
Japanin puolustusministeriö

Japanin puolustusministeriön rakennuksia
Japanin puolustusministeriö (jap. 防衛省, Bōei-shō) on yksi Japanin valtionhallinnon ministeriöistä. Aikaisemmin se oli Japanin puolustusvirasto (jap. 防衛庁, Bōei-chō), ministeriö siitä tuli 9. tammikuuta 2007 edellisen vuoden joulukuussa hyväksytyn lain perusteella. Ministeriön päärakennus sijaitsee Ichigayan kaupunginosassa Shinjukun erillisalueella Tokiossa. Puolustusministeriö on Japanin hallituksen suurin ministeriö: vuonna 2005 sen henkilökuntaan kuului 276 890 vakituista työntekijää, joista 253 180 oli sotilaita.lähde?
Puolustusministeriön täytyy hallituksen ministeriönä olla Japanin perustuslain artiklan 66 mukaan olla täysin siviilihallinnassa.
Puolustusvoimien ylin komentaja on pääministeri, joka on vastuussa suoraan Japanin parlamentille. Kansallisessa hätätilassa pääministerillä on valta komentaa Japanin itsepuolustusvoimien eri osat liikkeelle parlamentin suostumuksella. Äärimmäisessä hätätilassa suostumus voidaan hankkia myöhemmin.
Aiheesta muualla

Kuvia tai muita tiedostoja aiheesta Japanin puolustusministeriö Wikimedia Commonsissa
Japanin puolustusministeriö (japaniksi) (englanniksi)
Japanin ministeriöt
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ministry of Defense (Japan)
Käännös suomeksi
Kloonaus

Kloonaus tarkoittaa yhden tai useamman geneettisesti samanlaisen elollisen yksilön tuottamista siten, että lopputuloksena syntyvä uusi yksilö (klooni) on geneettisesti eli perinnöllisesti täysin identtinen alkuperäisen yksilön kanssa. Myös DNA:sta tai soluista muodostettuja identtisiä kopioita kutsutaan klooneiksi.
Käsitteestä

Eläin- ja kasvitieteet määrittelevät kloonauksen eri tavalla kuin reproduktiivinen lääketiede ja solubiologia. Eläin- ja kasvitieteissä kloonauksella tarkoitetaan osittain luonnollista, osittain keinotekoista tapahtumaa, jossa elollisesta organismista muodostuu uusi kudos- tai elinyksikkö, jolla on sama perimä kuin alkuperäisellä organismilla.
Yksisoluiset eläimet (kuten amebat ja tohvelieläimet), eräät alkueläimet (kuten polyypit) sekä kaikki bakteerit ja kasvit pystyvät kloonautumaan, koska ne lisääntyvät suvuttomasti. Kloonautuminen onkin oleellinen osa näiden eliöiden lisääntymistä. Kehittyneemmät eläimet sen sijaan eivät biologisen moninaisuutensa vuoksi pysty lisääntymään suvuttomasti, sillä niiden solut lisääntyvät jatkuvasti ja erikoistuvat, ja niiden elimet muodostuvat kudoksista. Tietyissä olosuhteissa sammakkoeläinten menettämät raajat voivat uusiutua täysin, mutta kokonaisen yksilön muodostuminen raajasta ei kuitenkaan ole mahdollista.
Reproduktiivisessa lääketieteessä ja solubiologiassa kloonauksella puolestaan tarkoitetaan prosessia, jossa jostakin jo olemassa olevasta organismista eristetään geneettistä informaatiota (DNA). Tuon informaation perusteella luodaan keinotekoisesti uusi organismi, joka on täysin identtinen alkuperäisen organismin kanssa. Kloonauksen välivaiheessa tuotetaan kaikkikykyisiä soluja, yleensä alkiokantasoluja, minkä jälkeen yksilönkehitys voi alkaa. Prosessin tuloksena syntyy geneettisesti samanlainen yksilö eli klooni. Tällä tavalla voidaan ohittaa tavallisen hedelmöittymisen vaatima vaihe, jossa kahden yksilön haploidit genomit eli yksinkertaiset lajiominaiset kromosomistot (kts. Ploidia) sekoittuvat yhdeksi uudeksi diploidiksi kromosomiryhmäksi.
Tarkasti ottaen kaikki kehittyneempien organismien solut ovat hedelmöittyneen munasolun eli tsygootin klooneja solujen erilaisista tehtävistä huolimatta. Kloonautuminen (suvuton lisääntyminen) on täten perusedellytys sellaisen monisoluisen organismin muodostumiselle ja toiminnalle, jossa kaikilla soluilla on sama perimä.
Luonnollinen vastine keinotekoiselle kloonaukselle on samamunaisten eli identtisten kaksosten kehittyminen. Tällöin tsygootti jakautuu ja ”tytärtsygootit” kehittyvät omiksi alkioikseen. Täten jo olemassa olevasta yksilöstä keinotekoisesti luotua kloonia voitaisiin siis pitää alkuperäisen yksilön samamunaisena kaksosena.
Kloonaustekniikat > Maatalous

Kloonauksella on pitkät perinteet maanviljelyssä viljelykasvien kasvullisessa eli suvuttomassa lisääntymisessä. Pääsääntöisesti jalostettavien ja tietyt geneettiset ominaisuudet omaavien viljelykasvien genomi ei muutu lisääntyessä. Esimerkiksi mukulasta kehittyvät perunat ovat toistensa klooneja, kuten myös samalla tavalla lisääntyvät sipulit. Myös koko viininviljely perustuu lisäämiseen pistokkaiden kautta, ja viinilajit ovat biologisessa mielessä klooneja. Sama periaate pätee kaikkiin omenalajikkeisiin ja useimpiin hedelmälajeihin, joita lisätään suvuttomasti pistokkaita juurruttamalla.
Monivuotisten viljelykasvien, kuten viiniköynnösten tietyn kloonin kaikki köynnökset polveutuvat yleensä yhdestä emokasvista. Näin taataan se, että yhden viinitarhan tai muun viljelmän kanta on mahdollisimman homogeeninen eli yhdenmukainen. Eräät viljelijät tuovat tarkoituksella puhtaan kloonikannan kosketuksiin toisen homogeenisen kannan kanssa istuttamalla esimerkiksi alkuperältään erilaisia rieslinglajikkeita vierekkäin.
Muita yleisesti kloonattavia kasvilajeja ovat muun muassa banaani, avokado, sitrushedelmät, ananas, peruna, mansikka, vadelma, herukka sekä puut, kuten lehmus.
Kloonaustekniikat > Solubiologia ja reproduktiivinen lääketiede

Kehittyneempien organismien alkioita on mahdollista kloonata esimerkiksi irrottamalla soluja ennen kuin alkio kehittyy kahdeksansoluiseksi. Teoriassa kahdeksan keskenään identtisen organismin eli kloonin luominen tällä keinolla on mahdollista.
Nykyään käytettävä kloonausmetodi perustuu uuden organismin luonnolliseen kehitykseen sen jälkeen, kun tuman perimäaines on siirretty normaaliin munasoluun. Tähän mennessä ei ole kehitetty menetelmää täysikasvuisen eläimen kloonaamiseksi toiseksi täysikasvuiseksi eläimeksi.
Tuman siirtoa varten kloonattavasta eliöstä otetaan solu, josta erotetaan tuma. Erotettu tuma istutetaan elävän organismin ulkopuolella hedelmöitettyyn munasoluun (kts. koeputkihedelmöitys), jonka oma tuma on poistettu. Kehityksen käynnistämiseksi munasoluun johdetaan sähkösykäys tai sitä aktivoidaan kemiallisella ärsykkeellä.
Näin tuotettujen solujen käyttötarkoituksista tarkemmin seuraavien otsikoiden alla.
Koska munasolun mitokondriot, joilla myös on omaa perintöainesta, eivät siirry alkioon, tällä menetelmällä ei synny geneettisesti identtisiä klooneja toisin kuin siinä tapauksessa, jos hedelmöitetty munasolu on peräisin lähtöorganismista. Kloonin tumassa siis on lähtöorganismin perintöaines, mutta kloonin mitokondrioissa on munasolun luovuttaneen organismin perintöaines.
Kloonaustekniikat > Solubiologia ja reproduktiivinen lääketiede > Terapeuttinen kloonaus

Terapeuttisessa eli hoitotavoitteisessa kloonauksessa alkio hajotetaan muutaman solunjakautumisen jälkeen ja yksittäiset solut siirretään soluviljelmään jatkamaan kasvua. Sopivien kemiallisten ja biologisten ärsykkeiden (kts. kasvutekijä) avulla näistä kantasoluista voidaan mahdollisesti kasvattaa kaikkia kudostyyppejä, ehkä jopa kokonaisia elimiä. Toisena vaihtoehtona on, että kantasolut siirretään suoraan potilaan kehoon. Tammikuussa 2008 eräs yhdysvaltalainen tutkijaryhmä kertoi artikkelissaan siitä, miten he olivat ensimmäistä kertaa onnistuneet kloonaamaan ihmissoluja. Artikkelin mukaan alkiorakkulat kehittyivät tumansiirron jälkeen neljänteen tutkimuspäivään asti.
Kun verrataan kloonattuja alkiokantasoluja aikuisiin, useakykyisiin kantasoluihin, on kloonattujen alkiokantasolujen etuna niistä kasvatettavien kudoslajien ainakin toistaiseksi suurempi kirjo. Kun taas verrataan kloonattuja alkiokantasoluja muihin vieraisiin, jo olemassa oleviin alkiokantasoluihin (esim. koeputkihedelmöitysten ylimääräisiin alkioihin), on alkiovaiheessa kloonattujen kantasolujen etuna niiden lähes täydellinen geneettinen vastaavuus potilaan solujen kanssa (potilaan genomista eroaa vain vieraan munasolun luovuttajan mitokondrion genomi, joka muodostaa noin 0,002 % kokonaisgenomista). Huomattava geneettinen  vastaavuus tekee vastaanottajan kehossa tapahtuvan hylkimisreaktio epätodennäköiseksi. Terapeuttiseen kloonaukseen liittyviä riskejä – kuten kantasolujen mahdollisesti aiheuttamia kasvaimia (syöpää) – ei ole vielä arvioitu, mikä pitäisi tehdä ennen kuin keinoa hyödynnetään ihmisten hoidossa.